wannaphong/clean_thaiwikipedia huggingface dataset:
# เซดนอยด์
เซดนอยด์  คือกลุ่มของวัตถุพ้นดาวเนปจูนที่มีจุดไกลดวงอาทิตย์ที่สุดที่ระยะทางมากกว่า 50 หน่วยดาราศาสตร์ และมีกึ่งแกนเอกมากกว่า 150 หน่วยดาราศาสตร์ มีวัตถุสองชิ้นที่ทราบกันว่าอยู่ในกลุ่มนี้ คือ 90377 เซดนา และ  โดยทั้งคู่ต่างมีจุดไกลดวงอาทิตย์ที่สุดไกลกว่า 75 หน่วยดาราศาสตร์ แต่มันถูกคาดว่าจะมีวัตถุประเภทนี้อีกมาก วัตถุเหล่านี้โคจรอยู่ในบริเวณที่เกือบเป็นช่องว่างของระบบสุริยะ ซึ่งเริ่มตั้งแต่ 50 หน่วยดาราศาสตร์ และไม่มีปฏิสัมพันธ์ที่โดดเด่นกับดาวเคราะห์ วัตถุในกลุ่มนี้ยังมักที่จะถุกจัดรวมไปกับวัตถุกระจาย นักดาราศาสตร์บางคน เช่น สกอตต์ เชฟเพิร์ด จัดให้กลุ่มเซดนอยด์เป็นวัตถุเมฆออร์ตชั้นใน แม้ว่าเมฆออร์ตชั้นใน จะอยู่เลยออกไปไกลกว่า 2,000 หน่วยดาราศาสตร์ ซึ่งไกลกว่าจุดไกลดวงอาทิตย์ที่สุดของวัตถุเซดนอยด์ที่ทราบทั้งสองออกไปหลายเท่า
# แขวงบางแคเหนือ
บางแคเหนือ เป็นแขวงหนึ่งของเขตบางแค กรุงเทพมหานคร สภาพโดยทั่วไปเป็นแหล่งการค้า และที่อยู่อาศัย

 ที่ตั้งและอาณาเขต 
แขวงบางแคเหนือมีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงบางไผ่ (เขตบางแค) และแขวงคลองขวาง (เขตภาษีเจริญ) มีคลองบางแวกเป็นเส้นแบ่งเขต
 ทิศตะวันออก ติดต่อกับแขวงคลองขวาง (เขตภาษีเจริญ) มีคลองพระยาราชมนตรีเป็นเส้นแบ่งเขต
 ทิศใต้ ติดต่อกับแขวงบางแคและแขวงหลักสอง (เขตบางแค) มีแนวขอบทางถนนเพชรเกษมฟากเหนือเป็นเส้นแบ่งเขต
 ทิศตะวันตก ติดต่อกับแขวงหนองค้างพลู (เขตหนองแขม) มีคลองทวีวัฒนาเป็นเส้นแบ่งเขต

 การคมนาคม 
ถนนสายหลักในพื้นที่แขวงบางแคเหนือ ได้แก่
 ถนนเพชรเกษม
 ถนนกาญจนาภิเษก
 ถนนพุทธมณฑล สาย 2
ถนนสายรองในพื้นที่แขวงบางแคเหนือ ได้แก่
 ถนนหมู่บ้านเศรษฐกิจ
 ซอยเพชรเกษม 88 และซอยพุทธมณฑล สาย 2 ซอย 10 (สุขาภิบาลบางแค)
# วาลิต อะห์มัด
วาลิต อะห์มัด (เกิด 22 มกราคม ค.ศ. 1986) เป็นนักฟุตบอลชาวสหรัฐอาหรับเอมิเรตส์ ปัจจุบันเล่นให้กับ Al Hamriyah ในฐานะปีก เขาเคยเล่นในลีก Arabian Gulf, Arabian Gulf Cup และ President's Cup ในสหรัฐอาหรับเอมิเรตส์

 แหล่งข้อมูลอื่น
# รายชื่อธงในประเทศซาอุดีอาระเบีย
ตารางข้างล่างนี้แสดงภาพธงต่างๆที่ใช้ในประเทศซาอุดีอาระเบีย

 ธงชาติ 

ค.ศ. 1932 - 1934ค.ศ. 1934 - 1938ค.ศ. 1938 - 1973ตั้งแต่ ค.ศ. 1973

 ธงพระอิสริยยศ 

 ธงราชสำนักซาอุดีอาระเบีย
ราชธวัช ค.ศ. 1938 - 1953ค.ศ. 1938 - 1953ค.ศ. 1953 - 1964ค.ศ. 1964 - 1973

 ธงพระอิสริยยศสมเด็จพระราชาธิบดี 
ค.ศ. 1938 - 1953ค.ศ. 1953 - 1964ค.ศ. 1964 - 1973ตั้งแต่ ค.ศ. 1973ตั้งแต่ ค.ศ. 1973

 ธงพระอิสริยยศมกุฎราชกุมาร

 ธงเรือ 
 ธงเรือราษฎร์ (23x15px)
ค.ศ. 1938 - 1973ตั้งแต่ ค.ศ. 1973

 ธงฉาน
ค.ศ. 1981 - 1995ตั้งแต่ ค.ศ. 1995

 ธงราชนาวี (23x15px)
ค.ศ. 1981 - 1995ตั้งแต่ ค.ศ. 1995

 ธงทหาร 
 กระทรวงกลาโหม
ธงประจำกระทรวงกลาโหมรัฐมนตรีว่าการกระทรวงกลาโหม

 กองทัพซาอุดีอาระเบีย
ธงแสดงสัญชาติเสนาธิการกองทัพ

 กองทัพบกซาอุดีอาระเบีย
ธงแสดงสัญชาติ

 หน่วยกำลังรบ
 ทหารยานเกราะ
ธงกองบัญชาการทหารยานเกราะธงประจำเหล่าทหารยานเกราะ

 ทหารปืนใหญ่
ธงประจำเหล่าทหารปืนใหญ่

 ทหารพลร่ม (รบพิเศษ)
ธงกองบัญชาการทหารพลร่มธงประจำเหล่าทหารพลร่ม

 กองทัพเรือซาอุดีอาระเบีย
ธงประจำฐานทัพเรือกองเรือภาคตะวันตกกองเรือภาคตะวันออก

 กองทัพอากาศซาอุดีอาระเบีย
ธงประจำฐานทัพอากาศธงแสดงสัญชาติ

 กองกำลังอิสระ
กองทหารรักษาพระองค์กองกำลังป้องกันอากาศยานหน่วยขีปนาวุธทางยุทธศาสตร์กองกำลังรักษาดินแดน

 โรงเรียน - วิทยาลัยทหาร
 โรงเรียนนายร้อยทหารบกอับดุลอะซีซ

 โรงเรียนนายเรือฟะฮัด

 โรงเรียนนายเรืออากาศฟะฮัด

 วิทยาลัยป้องกันอากาศอับดุลลอฮ์

 วิทยาลัยทหารคอลิด

 วิทยาลัยแพทย์ศาสตร์อับดุลอะซีซ

 วิทยาลัยตำรวจฟะฮัด

 กองกำลังกึ่งทหาร 
 กระทรวงมหาดไทย
ธงแสดงสัญชาติ (พิธีการ)ธงประจำกระทรวงมหาดไทยหน่วยป้องกันชายแดนหน่วยป้องกันพลเรือน และ บรรเทาสาธารณภัย

 หน่วยงานบังคับใช้กฎหมาย
รักษาความปลอดภัยพิเศษ

 ธงหมายยศ 
 กองทัพบก
ผู้บัญชาการทหารบก

 กองทัพเรือ 
 ผู้บัญชาการทหารเรือ

 นายพลเรือ (ค.ศ. 1981 - 1995)
พลเรือเอกพลเรือโทพลเรือตรี

 นายพลเรือ (ตั้งแต่ ค.ศ. 1995)
พลเรือเอกพลเรือโทพลเรือตรี

 ธงกีฬา 
 คณะกรรมการโอลิมปิกซาอุดีอาระเบีย

 คณะกรรมการพาราลิมปิกซาอุดีอาระเบีย

 เขตการปกครอง 

 ธงในอดีต 
 ยุคก่อนการรวมชาติ 
ภาพธงระยะเวลาในการใช้การใช้คำอธิบาย   ค.ศ. 1727 - 1818 ค.ศ. 1824 - 1891  ธงเอมิเรตดะริยะห์ และ เอมิเรตนัจญด์    ค.ศ. 1835 - 1920  ธงเอมิเรตญะบัลชัมมัร    ค.ศ. 1920 - 1921     ค.ศ. 1902 - 1921  ธงเอมิเรตนัจญด์และฮะซาอ์    ค.ศ. 1921 - 1926  ธงรัฐสุลต่านนัจญด์  ลักษณะแตกต่างจากธงชาติเพียงเล็กน้อย   ค.ศ. 1926 - 1932  ธงขอบสีขาว ไม่มีรูปดาบ   ค.ศ. 1916 - 1917  ธงจังหวัดฮิญาซ    ค.ศ. 1917 - 1920  ธงการปฏิวัติอาหรับ    ค.ศ. 1920 - 1926  ธงราชอาณาจักรฮิญาซ    ค.ศ.1926 - 1932    ค.ศ. 1906 - 1934  ธงเอมิเรตไอดริสอะซีร์
# แขวงบางไผ่
บางไผ่ เป็นแขวงหนึ่งของเขตบางแค กรุงเทพมหานคร สภาพโดยทั่วไปเป็นแหล่งที่อยู่อาศัยและแหล่งเกษตรกรรมผสมผสาน

 ที่ตั้งและอาณาเขต 
แขวงบางไผ่มีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงทวีวัฒนา (เขตทวีวัฒนา) และแขวงบางเชือกหนัง (เขตตลิ่งชัน) มีคลองบางเชือกหนังเป็นเส้นแบ่งเขต
 ทิศตะวันออก ติดต่อกับแขวงคลองขวาง (เขตภาษีเจริญ) มีคลองบางแวก คลองบางไผ่ คลองลัดตาเหนียว และคลองครูเสงี่ยมเป็นเส้นแบ่งเขต
 ทิศใต้ ติดต่อกับแขวงบางแคเหนือ (เขตบางแค) มีคลองบางแวกเป็นเส้นแบ่งเขต
 ทิศตะวันตก ติดต่อกับแขวงหนองค้างพลู (เขตหนองแขม) และแขวงทวีวัฒนา (เขตทวีวัฒนา) มีคลองทวีวัฒนาเป็นเส้นแบ่งเขต

 การคมนาคม 
ถนนสายหลักในพื้นที่แขวงบางไผ่ ได้แก่
 ถนนกาญจนาภิเษก
 ถนนพุทธมณฑล สาย 2
 ถนนพุทธมณฑล สาย 3
ถนนสายรองในพื้นที่แขวงบางไผ่ ได้แก่
 ถนนหมู่บ้านเศรษฐกิจ
 ถนนราชมนตรี
 ถนนบางไผ่
 ถนนบางแวก
 ถนนหมู่บ้านเศรษฐกิจ
 ถนนอัสสัมชัญ
 ถนนศิริเกษม
 ถนนนครลุง
# พระลกุณฑกภัททิยเถระ
พระลกุณฏกภัททิยะ เป็นอสีติมหาสาวก ที่ได้รับการยกย่องว่าเป็นผู้มีเอตทัคคะในทางพูดเสียงไพเราะ เป็นพระที่เป็น "อาทิกัมมิกะ" ในเรื่องการไม่อนุญาตให้บวช ด้วยเหตุผลว่าเรื่องกายแคระ หรือเตี้ย

ประวัติ
ภัททิยะ เป็นเชื่อเดิมของ "พระลกุณฎกภัททิยะ" เกิดในตระกูลมหาเศรษฐี ในกรุงสาวัตถี  เมื่อเจริญวัยอายุมากขึ้นแต่ร่างกายของท่านไม่เจริญเติบโตตามอายุยังคงมีร่างกายเล็กต่ำเตี้ย
เหมือนเด็กวัย 10 ขวบ ชนทั่วไปเมื่อจะจึงเรียกชื่อท่านก็จะเพิ่มคำว่า “ลกุณฏกะ” ซึ่งหมายถึง ต่ำเตี้ย ไว้ข้างหน้า ชื่อด้วย  จึงเป็นที่รู้กันโดยทั่วไปว่า ท่านภัททิยะเตี้ย หรือ ท่านภัททิยะ
แคระ
บวชในพระพุทธศาสนา
คราวหนึ่ง "ลกุณฎกภัททิยะ" ได้ไปฟังธรรมกับพระพทธเจ้าที่พระมหาวิหารเชตวัน เมื่อพระพุทธเจ้าแสดงธรรมจบ เกิดศรัทธาและขอบวชในพระพุทธศาสนา ซึ่งพระพุทธเจ้าก็อนุญาตให้บวช 
จึงได้ชื่อว่า "พระลกุณฎกภัททิยะ"  เมื่อบวชแล้วได้ศึกษาธรรม กรรมฐานในสำนักของพระพุทธเจ้า และไม่นานก็บรรลุธรรมเป็นพระโสดาบันอุปสมบทแล้ว  ด้วยความที่มีศรัทธามุ่งมั่นจึงทำให้ท่านได้บรรลุธรรมที่สูงขึ้นไปอีก ในคราวหนึ่งด้วยความที่ท่านมีรูปร่างเตี้ย จึงเป็นที่ขบขันของผู้พบเห็น  ได้มีหญิงคนหนึ่งเมื่อเห็นท่านก็อดที่จะขำไม่ได้ และนางก็ขำหัวเราะจนมองเห็นฟัน จนตัวโยน พระเถระเห็นอาการดังนั้น ได้ถือเอาเป็นนิมิตพิจารณาธรรม มองเห็นช่องปากเป็นสิ่งปฏิกูล  สกปรก น่าเกลียด จนได้สำเร็จเป็นพระอนาคามี และต่อมาท่านได้ฟังธรรมกถา อันเป็น
โอวาทจากพระสารีบุตรเถระ จิตก็หลุดพ้นจากกิเลสาสวะ สำเร็จเป็นพระอรหันต์

ถูกล้อเลียนว่าเป็นสามเณร
 
อ้างอิง
แหล่งข้อมูลอื่น
# สถานีรถไฟฟูราโนะ
สถานีรถไฟฟูราโนะ  เป็นสถานีรถไฟในเมืองฟูราโนะ จังหวัดฮกไกโด เดิมมีชื่อว่า สถานีรถไฟชิโมฟูราโนะ แต่ได้เปลี่ยนชื่อในปี พ.ศ. 2485 ปัจจุบันดำเนินงานโดยบริษัทรถไฟฮกไกโด (JR ฮกไกโด) ให้บริการรถไฟในสองสายคือ สายหลักเนมูโระ และ สายฟูราโนะ
# สโมสรฟุตบอลมหาวิทยาลัยราชพฤกษ์
สโมสรฟุตบอลมหาวิทยาลัยราชพฤกษ์ เป็นอดีตสโมสรฟุตบอลในประเทศไทย ตั้งอยู่ที่อำเภอกระทุ่มแบน จังหวัดสมุทรสาคร ในปี พ.ศ. 2560 ให้สิทธิในการทำทีมลงแข่งขันภายใต้ชื่อสโมสรฟุตบอลนครศรีธรรมราช ยูนิตี้ เนื่องจากเป็นผู้สนับสนุนหลัก และในปัจจุบัน ส่งทีมเข้าร่วมการแข่งขันภายใต้ชื่อ สโมสรดับบลิว นครศรีธรรมราช โดยสิทธิขาดยังคงอยู่กับบริษัทสโมสรฟุตบอลราชพฤกษ์ นนทบุรีจำกัดโดยนักกีฬาส่วนมาในทีมคงเป็นนักกีฬาจากสโมสรฟุตบอลราชพฤกษ์ และสโมสรสมุทรสาคร เอฟซี 

โดยสโมสรเข้ามาสู่ลีกอาชีพจากการคว้าตำแหน่งรองแชมป์ฟุตบอลชิงถ้วยพระราชทานประเภท ข. ประจำปี 2556 ทำให้ได้เลื่อนชั้นขึ้นมาแข่งขันในลีกภูมิภาค ดิวิชั่น 2 ฤดูกาล 2557 ภายใต้ชื่อ สโมสรฟุตบอลราชพฤกษ์ เมืองนนท์ ยูไนเต็ด 

ฤดูกาล 2559 สโมสรเปลี่ยนชื่อเป็น สโมสรฟุตบอลมหาวิทยาลัยราชพฤกษ์ ใช้เข้าร่วมการแข่งขันโดยย้ายมาใช้สนามเหย้าที่ ธนบุรี สเตเดี้ยม และสามารถจบฤดูกาลด้วยอันดับที่ 3 ในลีกภูมิภาค ดิวิชั่น 2 (โซนภาคตะวันตก) ทำให้ได้สิทธิเลื่อนชั้นขึ้นไปเล่นในไทยลีก 3และ ฤดูกาล 2560 ถึงปัจจุบันสโมสรได้ย้ายที่ทำการของบริษัทมาบ้านเลขที่ 244/1 ถ.สุคนธวิท ต.ตลาดกระทุ่มแบน อ.กระทุมแบน จ.สมุทรสาคร โดยใช้ชื่อสโมสรฟุตบอลราชพฤกษ์ สมุทรสาคร เข้าร่วมการแข่งขัน โดยใช้สนามเย้าที่สนามกีฬากลางจังหวัดสมุทรสาคร  ร่วมกับสโมสรสมุทรสาครเอฟซีและเมื่อทางสโมสรสมุทรสาคร เอฟซีได้รับการเลื่อนชั้นไปเข้าร่วมการแข่งขันในระดับดิวิชั่น1เดิมหรือไทยลีก2  ทำให้ไม่สามารถใช้สนามร่วมกันได้ เนื่องจากเป็นกฏระเบียบของบริษัท ไทยลีก จำกัด ผู้จัดการแข่งขัน รวมไปถึงสนามกีฬากลางมีการปิดปรับปรุงเพื่อรองรับการแข่งขันในระดับไทยลีก2 ทำให้ไม่สามารถใช้สนามกีฬากลางจังหวัดสมุทรสาครในเลกแรกของฤดูกาล2018ได้ ทำให้ผู้บริหารได้หาผู้สนับสนุนมาร่วมในการส่งทีมเข้าแข่งขัน โดยได้รับการสนับสนุนจากกลุ่มทุนจากจังหวัดนครศรีธรรมราช  โดยสิทธิในการจัดการส่งทีมเข้าร่วมการแข่งขันโดยนักกีฬาทุกคน ยังคงสังกัดของบริษัทสโมสรฟุตบอลราชพฤกษ์ นนทบุรี จำกัด เช่นเดิม

ผลงาน
 ฟุตบอลชิงถ้วยพระราชทานประเภท ง. (ประจำปี 2552)
 รองแชมป์
 ฟุตบอลชิงถ้วยพระราชทานประเภท ค. (ประจำปี 2553)
 แชมป์
 ฟุตบอลถ้วยพระราชทาน ข 2556
 รองแชมป์
 ไทยลีก4 (ดิวิชั่น2) โซนฝั่งตะวันตก  (ประจำฤดูกาล2016)
 อันดับ 3 ได้เลื่อนไปเล่น ไทยลีก3 โซนล่าง
 ไทยลีก 3  (โซนล่าง) (ฤดูกาล 2560)
 อันดับ 8 (แข่งในนามทีม นครศรีธรรมราช ยูนิตี้)
ไทยแลนด์ อเมเจอร์ลีก ฤดูกาล 2562 (โซนปริมณฑล)
 อันดับ 2 (รอบมินิลีก กลุ่มบี)
 อ้างอิง
# กราฟการแตกตัวของออกซิเจนและเฮโมโกลบิน
กราฟการแตกตัวของออกซิเจนและเฮโมโกลบิน  เป็นกราฟที่แสดงสัดส่วนของเฮโมโกลบินที่อิ่มตัว (มีออกซิเจน) บนแกนตั้ง กับความหนาแน่นของออกซิเจนในเลือด ในแกนนอน กราฟนี้เป็นเครื่องมือสำคัญในการทำความเข้าใจการเก็บและปล่อยออกซิเจนออกจากเลือด โดยเฉพาะความสัมพันธ์ระหว่างความอิ่มตัวของออกซิเจน (SO) และความดันย่อยของออกซิเจนในเลือด (PO) ซึ่งแปรตามความสามารถ (affinity) ในการจับออกซิเจนของเฮโมโกลบินในสถานะหนึ่ง ๆ
ปัจจัยที่ส่งต่อกราฟ

ตัวแปรควบคุม ลดลง  เพิ่มขึ้น อุณหภูมิ เลื่อนซ้าย เลื่อนขวา  2,3-BPG เลื่อนซ้าย  เลื่อนขวา  p(CO2) เลื่อนซ้าย  เลื่อนขวา  pH (Bohr effect)  เลื่อนขวา (ภาวะกรดเกิน) เลื่อนซ้าย (ภาวะเบสเกิน) 

หมายเหตุ:
 เลื่อนซ้าย: เฮโมโกลบินจับกับออกซิเจนได้มากขึ้น ที่ความดันย่อยออกซิเจนค่าเดิม
 เลื่อนขวา: เฮโมโกลบินจับกับออกซิเจนได้น้อยลง ที่ความดันย่อยออกซิเจนค่าเดิม
 ฮีโมโกลบินของทารกในครรภ์มีความสามารถในการจับกับ O สูงกว่าฮีโมโกลบินของผู้ใหญ่ สาเหตุหลักมาจากความสามารถที่ลดลงมากในการจับกับ 2,3-bisphosphoglycerate

 แหล่งข้อมูลอื่น 
 
 The Interactive Oxyhemoglobin Dissociation Curve 
 Simulation of the parameters CO2, pH and temperature on the oxygen–hemoglobin dissociation curve (left or right shift)
# เรนัน มาร์เกวซ
เรนัน ออกุสตินญู มาร์เกวซ  เป็นนักฟุตบอลชาวบราซิล ตำแหน่งกองหน้า 

เรนันเล่นให้กับสโมสรหลายสโมสรในประเทศต่างๆ ทั้งในเอเชีย ยุโรป และบราซิลซึ่งเป็นบ้านเกิดของเขา ก่อนที่ปลายปี พ.ศ. 2556 เรนันได้ไปทดสอบฝีเท้ากับ เชียงราย ยูไนเต็ด ในไทยพรีเมียร์ลีก และทางสโมสรได้เห็นฟอร์มการเล่นที่ประทับใจของเขา จึงเซ็นสัญญาเขาเป็นเวลา 2 ปี โดยได้รับเสื้อหมายเลข 14

หลังจากหมดสัญญากับเชียงราย ยูไนเต็ดแล้ว เรนันก็เซ็นสัญญากับ สุโขทัย เอฟซี ต่อทันที โดยได้สวมเสื้อหมายเลข 33 และในปี พ.ศ. 2560 เรนันก็ได้เซ็นสัญญากับ ชลบุรี เอฟซี โดยมีการเปิดตัวร่วมกับ อังเดร หลุยส์ ซึ่งเรนันสวมเสื้อเบอร์ 14 หลังจากจบฤดูกาล 2560 เรนันได้หมดสัญญากับชลบุรี เอฟซี และได้ย้ายไปร่วมทีม แอร์ฟอร์ซ เซ็นทรัล ในฤดูกาล 2561
# อาสนวิหารพระหฤทัย (เวียงจันทน์)
อาสนวิหารพระหฤทัย บ้างเรียก วัดพระหฤทัย นครเวียงจันทน์ หรือ วัดคาทอลิก นครเวียงจันทน์  เป็นอาสนวิหารประจำมิสซังโรมันคาทอลิกเวียงจันทน์ ตั้งอยู่ในบ้านเก้ายอด ใกล้สถานทูตฝรั่งเศส กรุงเวียงจันทน์ ประเทศลาว

โบสถ์สร้างขึ้นเมื่อ พ.ศ. 2471 เพื่อรองรับเขตผู้แทนพระสันตะปาปาเวียงจันทน์  และสมเด็จพระสันตะปาปาปิอุสที่ 12ทรงยกสถานะเป็นอาสนวิหารเมื่อปี พ.ศ. 2495

ปัจจุบันอาสนวิหารพระหฤทัยอยู่ภายใต้การดูแลของพระคาร์ดินัลหลุย-มารี หลิ่ง มังคะเนคุน ประมุขมิสซังเวียงจันทน์
# จิม รูต
เจมส์ โดนัลด์ รูต (;เกิด 2 ตุลาคม พ.ศ. 2514) หรือ จิม รูต นักดนตรีและนักแต่งเพลงชาวอเมริกัน เป็นที่รู้จักในฐานะมือกีตาร์ สมาชิกหมายเลข 4 ของวงสลิปน็อต และเป็นอดีตมือกีตาร์ของวงดนตรีแนวออลเทอร์นาทีฟร็อกอย่างสโตนซาวเออร์

 ประวัติ 
จิม รูต เริ่มเข้าสู่วงการเพลงด้วยการเป็นมือกีตาร์ของวงดนตรีแนวแทรชเมทัลจากรัฐไอโอวาชื่อ อะตอมมิค โอเปรา (Atomic Opera) https://www.youtube.com/watch?v=wSZa_g37aIUhttp://www.metal-archives.com/bands/Atomic_Opera/3540256019https://www.youtube.com/watch?v=IiFvkN4gn4o, (คนละวงกับวงดนตรีแนวฮาร์ดร็อกที่ชื่อเหมือนกันว่า Atomic Opera จากฮิวสตัน รัฐเท็กซัส) ซึ่งในปี 1992 จิม รูต ได้มีผลงานเดโมอัลบั้มร่วมกับทางวงออกมา 1 ชุดคือ The Judement 

หลังจากที่วงของเขาได้ยุบลง จิม รูต ได้เป็นสมาชิกของวง Deadfront และในปี ค.ศ.1995 เขาได้เข้ามาเป็นสมาชิกในตำแหน่งมือกีตาร์ของวงสโตนซาวเออร์ โดยมีคอรีย์ เทย์เลอร์เป็นนักร้องนำ ก่อนที่ต่อมาสมาชิกในวงจะแยกย้ายกันไปในปี ค.ศ.1997 โดยในช่วงนี้ จิม รูต ได้ลองทำงานอื่นนอกจากการเป็นนักดนตรีเช่นพนักงานพิมพ์สกรีน และ พนักงานร้านอาหาร (ภายหลังจิม รูต และ คอรีย์ เทย์เลอร์ ได้กลับมาร่วมกันทำวงสโตนซาวเออร์อีกครั้งในปี ค.ศ.2002)

ต่อมาในเดือนมกราคม ค.ศ.1999 จิม รูต ได้เข้ามาเป็นมือกีตาร์คนใหม่ของวงสลิปน็อต ตามคำชักชวนของคอรีย์ เทย์เลอร์ ที่เคยเล่นดนตรีร่วมกันสมัยอยู่วงสโตนซาวเออร์ โดยขณะนั้นคอรีย์ได้กลายมาเป็นนักร้องนำคนใหม่ของวงสลิปน็อต จึงชักชวนจิม รูต ที่เคยร่วมงานกันมาเป็นมือกีตาร์ของวงแทนที่ จอช เบรนาร์ด (Josh Brainard) ที่ลาออกไประหว่างบันทึกเสียงอัลบั้ม Slipknot ซึ่งเป็นสตูดิโออัลบั้มชุดแรก โดยจอช เบรนาร์ด มือกีตาร์คนแรกของสลิปน็อตได้บันทึกเสียงกีตาร์ในอัลบั้มชุดนี้เสร็จสิ้นไปแล้วเป็นส่วนใหญ่ ทำให้เขาได้บันทึกเสียงในชุดแรกกับทางวงแค่ 2 เพลงคือเพลง Purity และ Me Inside

เขาเป็นคนที่สูงที่สุดในวง มีความสูงประมาณ 188 เซนติเมตร เขาเป็นคนที่มีผมสีน้ำตาลมาตั้งแต่เกิดและเขาก็ได้เปลี่ยนสีผมเป็นสีดำและได้เปลี่ยนเป็นสีน้ำตาลอีกครั้ง หน้ากากของเขา มีมากกว่า 1 ชิ้น ชิ้นแรกเป็นหน้ากากของ Josh Brainard แต่แล้วไม่นานเขาจึงเปลี่ยนเป็น หน้ากากเจสเตอร์แทน

 ผลงาน
Atomic Opera 
     1992: The Judement (เดโมอัลบั้ม)

 Slipknot 
     1999: Slipknot
     2001: Iowa
     2004: Vol. 3: (The Subliminal Verses)
     2005: 9.0: Live
     2008: ออลโฮฟอิสโกน
     2012: Antennas To Hell
     2014: พอยต์ไฟฟ์ : เดอะเกรย์แชปเตอร์
Stone Sour
 2002: Stone Sour
 2006: Come What(ever) May
 2007: Live in Moscow
 2010: Audio Secrecy
 2012: House of Gold & Bones – Part 1
 2013: House of Gold & Bones – Part 2

 Roadrunner United 
 2005: The All-Stars Sessions

 อื่น ๆ 
     2006: The New Leader (DJ Starscream)
     2007: The Devil Knows My Name (John 5)
     2008: Got Money (Jonathan Davis and the SFA)
     2008: Pay for It (The Son of a Clown Mix) (Mindless Self Indulgence)
     2009: A Song for Chi (Fieldy)
# มัสยิดยามิอา นครหลวงเวียงจันทน์
มัสยิดยามิอา นครหลวงเวียงจันทน์  เป็นมัสยิดกลางของนครหลวงเวียงจันทน์ ประเทศลาว ถือเป็นมัสยิดหนึ่งในสองแห่งที่ตั้งอยู่ในเมืองหลวง สร้างขึ้นใน พ.ศ. 2513 โดยสมาคมมุสลิมลาว (The Muslim Association of Laos) ณ บ้านเชียงยืน เมืองจันทบุรี สัปบุรุษส่วนใหญ่ของมัสยิดนี้มีเชื้อสายเอเชียใต้ คือ ปาทานและทมิฬ ส่วนมัสยิดอีกแห่งในเวียงจันทน์คือมัสยิดอาสาฮาร  บ้านโพนสะหวาดใต้ เมืองศรีโคตรบอง ที่สัปบุรุษส่วนใหญ่เป็นชาวจามจากกัมพูชา

อิหม่ามของมัสยิดยามิอานี้สามารถปาฐกถาในการละหมาดวันศุกร์ได้ทั้งภาษาอูรดูและทมิฬ และยังมีการสอนศาสนาและภาษาอาหรับแก่เยาวชน ที่ส่วนใหญ่ใช้ตำราและพระคัมภีร์ฉบับภาษาไทยในการเรียนการสอน
# อาสนวิหารร่วมนักบุญเทเรซา (สุวรรณเขต)
อาสนวิหารร่วมนักบุญเทเรซา บ้างเรียก โบสถ์คาทอลิกนักบุญเทเรซา  เป็นอาสนวิหารประจำมิสซังโรมันคาทอลิกสุวรรณเขต-คำม่วน ตั้งอยู่ในเมืองไกสอน พมวิหาน แขวงสุวรรณเขต ซึ่งอยู่ทางตอนใต้ของประเทศลาวใกล้พรมแดนประเทศไทย ถือเป็นศูนย์รวมจิตใจของคริสต์ศาสนิกชนชาวลาวเชื้อสายเวียดนาม

โบสถ์ดังกล่าวถูกตั้งขึ้นเป็นโบสถ์หลักหนึ่งในสองแห่งของเขตผู้แทนพระสันตะปาปาสุวรรณเขต  โดยถูกยกสถานะโดยสมเด็จพระสันตะปาปาปิอุสที่ 12 เมื่อปี พ.ศ. 2501 ส่วนโบสถ์หลักอีกแห่งของมิสซังสุวรรณเขต-คำม่วนคืออาสนวิหารนักบุญหลุยส์ เมืองท่าแขก

ปัจจุบันอาสนวิหารร่วมนักบุญเทเรซาอยู่ภายใต้การดูแลของมุขนายกยอห์น มารีย์ เวียเนย์ ปรีดา อินธิราช แห่งมิสซังสุวรรณเขต-คำม่วน
# พริสทิน
พริสทิน  เป็นวงเกิร์ลกรุปเกาหลีใต้ สังกัดค่ายเพลดิสเอนเตอร์เทนเมนต์ในปี ค.ศ. 2016 ประกอบไปด้วยสมาชิกจำนวนสิบคนคือ นาย็อง, โรอา, ยูฮา, อึนอู, เรนา, คย็อล-กย็อง, เยฮานา, ซ็องย็อน, ชีย็อน และไคลา สมาชิกส่วนใหญ่เป็นผู้เข้าแข่งขันในรายการ พรอดิวซ์ 101 และมีสมาชิกสองคนที่ชนะการแข่งขันคือ นาย็อง และ คย็อลกย็อง ซึ่งได้เปิดตัวเป็นสมาชิกวงที่ชื่อว่าไอโอไอ ก่อนที่จะกลับมารวมตัวกับสมาชิกคนอื่น ๆ เพื่อเปิดตัวในฐานะพริสตินเมื่อวันที่ 21 มีนาคม ค.ศ. 2017 พร้อมเอกซ์เทนเดดเพลย์ชื่อ ไฮ! พริสติน

 ประวัติ 
 ก่อนเปิดตัว 
ในปี ค.ศ. 2013 สมาชิกบางส่วนของเพลดิสเกิร์ล (ซึ่งในขณะนั้นยังเป็นศิลปินฝึกหัด) ได้ร่วมขึ้นแสดงในคอนเสิร์ต Like Seventeen ซึ่งเป็นคอนเสิร์ตของวงเซเว่นทีน ศิลปินชายร่วมสังกัด และในปี ค.ศ. 2014 สมาชิกของเพลดิสเกิร์ลก็ได้ปรากฏตัวในมิวสิกวิดีโอเพลง "My Copycat" ของวงออเรนจ์คาราเมล ในฐานะแบ็กอัพแดนเซอร์ด้วย

ในปี ค.ศ. 2016 สมาชิกบางส่วนของเพลดิสเกิร์ล ได้แก่ นาย็อง, โรอา, ยูฮา, อึนอู, เรนา, กย็อลกย็อง และชีย็อน ได้เข้าร่วมรายการเรียลลิตีโชว์ที่ชื่อ โปรดิวซ์ 101 ซึ่งเป็นรายการค้นหาศิลปินเกิร์ลกรุปของประเทศเกาหลีใต้ โดยนาย็องและคย็อลกย็องเป็นผู้ที่ได้รับคะแนนโหวตจากผู้ชมทั่วประเทศอยู่ใน 11 อันดับแรก จึงได้รับเลือกให้เปิดตัวเป็นเกิร์ลกรุปในโปรเจกต์ที่ชื่อว่า ไอโอไอ

ในช่วงเดือนพฤษภาคม-กันยายน ค.ศ. 2016 เพลดิสเกิร์ลได้จัดคอนเสิร์ตที่ชื่อ Pledis Girlz Concert ซึ่งเป็นคอนเสิร์ตที่จัดขึ้นทุก ๆ วันเสาร์ เวลา 17.00 น. ที่พาร์กแอเวนู โดยนาย็องและคย็อลกย็องไม่ได้เข้าร่วมในคอนเสิร์ตครั้งนี้เนื่องจากอยู่ในระหว่างการเป็นสมาชิกวงไอโอไอ

ในวันที่ 26 มิถุนายน ค.ศ. 2016 เพลดิสเกิร์ลได้ปล่อยซิงเกิลส่งเสริมชื่อ "We" โดยในเพลงนี้เพลดิสเกิร์ลได้มีส่วนร่วมในการแต่งเนื้อร้องและทำนองเพลงด้วยตัวเอง และในวันที่ 6 มกราคม ค.ศ. 2017 พริสทินได้จัดคอนเสิร์ตสุดท้ายที่ชื่อว่า BYE & HI ซึ่งในคอนเสิร์ตได้มีการเปิดเผยชื่อวงอย่างเป็นทางการในชื่อ พริสทิน (Pristin) ซึ่งมาจากการรวมกันของคำว่า พริสมาติก (Prismatic) และ อีลาสทิน (Elastin)

2017 : เปิดตัวอีพี ไฮ! พริสทิน และ Schxxl Out 

 2019: ยุบวง
พริสทินยุบวงอย่างเป็นทางการเมื่อวันที่ 24 พฤษภาคม ค.ศ. 2019 เพลดิสเอนเตอร์เทนเมนต์ประกาศว่า คย็อล-กย็อง, เยฮานา, และ ซ็องย็อน ยังคงอยู่ในบริษัท ขณะที่เจ็ดคนที่เหลือ (ชีย็อน, เรนา, โรอา, ไคลา, นาย็อง, ยูฮา, และอึนอู) ได้ออกจากต้นสังกัดไป

สมาชิก
 นาย็อง (나영) — หัวหน้าวง
 โรอา (로아)
 ยูฮา (유하)
 อึนอู (은우) 
 เรนา (레나)
 คย็อล-กย็อง (결경)
 เยฮานา (예하나)
 ซ็องย็อน (성연)
 ชีย็อน (시연)
 ไคลา (카일라)

กลุ่มย่อย
  พริสทินวี (프리스틴 V) – นาย็อง, โรอา, อึนอู, เรนา, คย็อล-กย็อง

ผลงานเพลง

 Hi! Pristin (2017)
 Schxxl Out (2017)
 Like a V (2018)
# วอลเลย์บอลหญิงชิงแชมป์โลก 2018 รอบคัดเลือก โซนเอเชีย
วอลเลย์บอลหญิงชิงแชมป์โลก 2018 รอบคัดเลือกโซนเอเชีย จะมีสมาชิก 17 ประเทศเข้าร่วมการคัดเลือก ในรอบสุดท้ายจะจัดขึ้นที่ประเทศญี่ปุ่น โดยจะมี 4 ทีมที่ผ่านการคัดเลือก และประเทศเจ้าภาพ (ญี่ปุ่น) 1 ทีม รวมทั้งหมด 5 ทีม (4+1)

 การแบ่งกลุ่ม 
สมาชิกเอวีซี 15 ประเทศจะเข้าร่วมการคัดเลือก

 รอบแรก 
มีสมาชิกจาก 3 โซนสมาพันธ์เข้าร่วมแข่งขัน ผู้ชนะในแต่ละโซนจะผ่านเข้าสู่รอบที่สอง

เอเชียกลางเอเชียตะวันออกโอเชียเนีย

 รอบสอง 
7 อันดับแรกจากอันดับโลก ณ วันที่ 1 มกราคม ค.ศ. 2015 จะผ่านการคัดเลือกโดยอัตโนมัติสำหรับรอบนี้ โดย 6 อันดับแรกจะใช้วิธีสลับฟันปลา และอีก 4 ทีมจะได้รับการจับฉลาก

กลุ่ม Aกลุ่ม B

 รอบแรก 
ผู้ชนะในแต่ละโซนจะผ่านเข้าสู่รอบสอง

 ผ่านเข้าสู่รอบสอง

 เอเชียกลาง 
สนาม:  Indoor hall of youth centre, มาเล, ประเทศมัลดีฟส์
วันที่: 27–29 มกราคม ค.ศ. 2017
เวลาทั้งหมดเป็นเวลามาตราฐานมัลดีฟส์ (UTC+05:00)

|}

|}

 รอบสอง 
 ทีมชนะเลิศและรองชนะเลิศในแต่ละกลุ่มจะผ่านการคัดเลือกเข้าชิงแชมป์โลก 

กลุ่ม A
สนาม:  Baluan Sholak Sports Palace, อัลมาเตอ, ประเทศคาซัคสถาน
วันที่: 20–24 กันยายน ค.ศ. 2017
เวลาในตารางการแข่งขันเป็นเวลาท้องถิ่น (UTC+06:00)

 ผ่านการคัดเลือก วอลเลย์บอลหญิงชิงแชมป์โลก 2018

|}

|}

กลุ่ม B
สนาม:  ศูนย์กีฬาเทศบาลนครนครปฐม, จังหวัดนครปฐม, ประเทศไทย
วันที่: 20–24 กันยายน ค.ศ. 2017
เวลาทั้งหมดเป็นเวลามาตรฐานไทย (UTC+07:00)

 ผ่านการคัดเลือก วอลเลย์บอลหญิงชิงแชมป์โลก 2018

|}

|}
รางวัล กลุ่ม 2

ผู้เล่นทรงคุณค่า: 
  อัจฉราพร คงยศ
ตัวตบหัวเสายอดเยี่ยม:
  คิม ย็อน-คย็อง
  ชัชชุอร โมกศรี
ตัวเซตยอดเยี่ยม:
  นุศรา ต้อมคำ

ตัวบล็อกยอดเยี่ยม:
  หัตถยา บำรุงสุข
  บู่ย ถิ หง่า
ตัวตบตรงข้ามยอดเยี่ยม:
  จ็อง จิน-ซิม
ตัวรับอิสระยอดเยี่ยม:
  คิม แฮ-รัน

 การถ่ายทอดสด 
สยามอินเตอร์มัลติมีเดีย (SMM) ร่วมกับ บริษัท บางกอกเอ็นเตอร์เทนเมนต์ จำกัด (BEC) ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์โลก 2018 รอบคัดเลือก (โซนเอเซีย) สถานีโทรทัศน์ไทยทีวีสี ช่อง 3 (เฉพาะช่อง 3 ออริจินัล และ เอชดี 33) ร่วมกับ SMMTV ถ่ายทอดสดทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ ผ่านทาง ช่อง 3 เอสดี

สำหรับรายการถ่ายทอดสดวอลเลย์บอลหญิงชิงแชมป์โลก 2018 รอบคัดเลือก (โซนเอเซีย) ในประเทศไทย มีดังนี้

รอบสอง กลุ่ม Bวันที่ ทีม เวลา ช่อง 20 กันยายน   พบ   15:15 น.  ช่อง 3 SD 28SMMTV 20 กันยายน   พบ   17:55 น.  ช่อง 3ช่อง 3 HD 33SMMTV 21 กันยายน   พบ   15:15 น.  ช่อง 3 SD 28SMMTV 21 กันยายน   พบ   17:55 น.  ช่อง 3ช่อง 3 HD 33SMMTV 22 กันยายน   พบ   15:15 น.  ช่อง 3 SD 28SMMTV 22 กันยายน   พบ   17:55 น.  ช่อง 3 SD 28SMMTV 23 กันยายน   พบ   15:15 น.  ช่อง 3 SD 28SMMTV 23 กันยายน   พบ   17:55 น.  ช่อง 3ช่อง 3 HD 33SMMTV 24 กันยายน   พบ   15:15 น.  ช่อง 3 SD 28SMMTV 24 กันยายน   พบ   17:55 น.  ช่อง 3ช่อง 3 HD 33SMMTV
# ฟู่เซิงยอดมังกร
ฟู่เซิงยอดมังกร  ภาพยนตร์ฮ่องกงแนวบู๊ ย้อนยุคกำลังภายในจากชอว์บราเดอร์สออกฉายครั้งแรกเมื่อวันที่ 9 กรกฎาคม พ.ศ. 2524 นำแสดงโดย ฟู่เซิง และ หลิวเจียฮุย

เนื้อเรื่องย่อ
เรื่องราวของนักเลงหนุ่มจอมกะล่อนกับลูกชายเศรษฐีจอมกวนที่ต้องร่วมมือกันสืบหาสมบัติของโจรสลัดในตำนานที่หายไปทำให้ทั้งสองต้องเข้าไปช่วยเหลือหลวงจีนที่ถูกกล่าวหาว่าฆ่าคนที่เกี่ยวข้องกับสมบัติสุดท้ายทั้งสามจะค้นหาสมบัติพบหรือไม่

แหล่งข้อมูลอื่น
# สัตวโลก
ในศาสนาพุทธ สัตวโลก หมายถึง หมู่สัตว์พจนานุกรม ฉบับราชบัณฑิตยสถาน พ.ศ. 2542  คือสิ่งมีชีวิต มีพิชาน มีขันธ์Getz, Daniel A. (2004). "Sentient beings"; cited in Buswell, Robert E. (2004). Encyclopedia of Buddhism. Volume 2. New York, USA: Macmillan Reference USA. ISBN 0-02-865720-9 (Volume 2): pp.760 แต่ยังไม่บรรลุเป็นพระอรหันต์ จึงยังไม่พ้นทุกข์ ต้องเวียนว่ายตายเกิดในสังสารวัฏKimura, Kiyotaka (1991). The Self in Medieval Japanese Buddhism: Focusing on Dogen; cited in Philosophy East and West; Volume 41, Number 3, July 1991. University of Hawaii Press: pp.327–340. Accessed 22 October 2008.

 ศัพทมูล 
คำว่า สตฺต มาจากรากศัพท์ในภาษาบาลี สชฺ (ติด, ข้อง) ลง ต ปัจจัย กลายเป็น สตฺต แปลว่า ผู้ติด ผู้ข้องอยู่

 การส่อความ 
ในพระสุตตันตปิฎก สังยุตตนิกาย ขันธวารวรรค สัตตสูตร พระโคตมพุทธเจ้าตรัสกับพระราธะ อธิบายความหมายของ "สัตว์" ว่าหมายถึง บุคคลผู้ข้องติดอยู่ในความพอใจ ความกำหนัด ความเพลิดเพลิน ความทะยานอยากในขันธ์ เหมือนเด็กที่ยังสนุกกับการเล่นปั้นดินเป็นบ้าน จึงอาลัย อยากเล่น หวงแหน ยึดถือบ้านดินนั้น ไม่ยอมให้ใครมาแตะต้อง ต่อเมื่อเบื่อแล้วจึงรื้อทำลายบ้านนั้นด้วยมือและเท้าของตนเอง แล้วทรงสอนให้พระราธะพิจารณารื้อทำลายขันธ์ 5 จนไม่มีความยินดี สิ้นตัณหา นั่นคือนิพพาน